Televisyen di Jepun

Penyiaran televisyen di Jepun bermula pada tahun 1939, menjadikan tanah matahari terbit ini negara pertama di dunia yang menjalankan khidmat televisyen bereksperimen. Walaupun begitu, disebabkan meletusnya Perang Dunia II di rantau Pasifik, maka siaran ujian ini cuma bertahan selama beberapa bulan. Penyairan televisyen harian hanya bermula pada tahun 1951.

Penduduk Jepun diwajibkan membayar yuran lesen tahunan antara 14,910 dan 28,080 yen bergantung pada kaedah dan masa pembayaran, serta sama ada hanya televisyen terestrial atau juga satelit diterima, untuk membiayai NHK, penyiar awam Jepun.

Rangkaian kebangsaan 
Di Jepun, terdapat enam rangkaian televisyen seluruh negara, iaitu:
 Perbadanan Penyiaran Jepun (NHK), penyiar awam negara. Perbadanan ini dibiayai oleh pengguna yang membayar "yuran penonton", seiras dengan sistem yuran lesen yang pernah dikuatkuasa di Malaysia hingga akhir 1990-an, dan juga di UK yang membiayai BBC sebegini sehingga kini. NHK mempunyai dua saluran TV terestrial, iaitu NHK General TV (saluran am; saluran 1 di rantau Kanto) dan NHK Educational TV (saluran pendidikan; saluran 2 digital, saluran 3 analog, di Kanto).
 Nippon News Network (NNN), diketuai oleh Nippon Television (saluran 4 di Kanto.) Bersekutu dengan akhbar Yomiuri Shimbun.
 Japan News Network (JNN), diketuai oleh TBS. (saluran 6 di Kanto.) Bersekutu dengan akhbar Mainichi Shimbun.
 Fuji News Network (FNN), diketuai oleh Fuji Television. (saluran 8 di Kanto.) Bersekutu dengan akhbar Sankei Shimbun.
 All-Nippon News Network (ANN), diketuai oleh TV Asahi. (saluran 5 digital, saluran 10 analog, di Kanto.) Bersekutu dengan akhbar Asahi Shimbun.
 Rangakaian TV Tokyo (TXN), dipimpin oleh TV Tokyo. (saluran 7 digital, saluran 12 analog, di Kanto.) Menjalin hubungan dengan Nihon Keizai Shimbun.

Selain rangkaian-rangkaian tersebut, stesen-stesen swasta yang tidak bersekutu dengan mana-mana rangkaian membentuk sebuah rangkaian longgar bernama Persatuan Stesen Televisyen Bebas Jepun (JAITS). Selain itu, Universiti Terbuka Jepun bersiaran di seluruh rantau Kanto.

Senarai stesen mengikut kawasan 

Tokyo
 NNN: Nippon TV
 JNN: TBS TV
 FNN: Fuji TV
 ANN: TV Asahi
 TXN: TV TOKYO
 TOKYO MX
 Universiti Terbuka

Osaka
 JNN: MBS TV
 ANN: ABC TV
 FNN: Kansai TV
 NNN: ytv
 TXN: TV Osaka

Nagoya
 FNN: Tokai TV
 JNN: CBC TV
 ANN: Metele
 TXN: TV Aichi
 NNN: Chukyo TV

Fukuoka
 ANN: KBC TV
 JNN: RKB TV
 FNN: TV Nishinippon
 TXN: TVQ
 NNN: Fukuoka Broadcasting

Sapporo
 JNN: HBC TV
 NNN: STV
 TXN: TVh
 FNN: uhb
 ANN: HTB

Hiroshima
 JNN: RCC TV
 NNN: Hiroshima TV
 FNN: TV Shinhiroshima
 ANN: Hiroshima Home TV

Sendai
 JNN: TBC
 FNN: OX
 ANN: KHB
 NNN: MMT

Shizuoka
 JNN: SBS TV
 NNN: Shizuoka Daiichi TV
 ANN: Asahi TV
 FNN: TV Shizuoka

Okayama
 NNN: RNC TV
 JNN: RSK TV
 TXN: TSC
 ANN: KSB
 FNN: OHK

Toyama
 NNN: KNB TV
 JNN: Tulip TV
 FNN: Toyama TV

Kanazawa
 NNN: TV Kanazawa
 JNN: MRO
 FNN: Ishikawa TV
 ANN: HAB

Kumamoto
 JNN: RKK Kumamoto Hoso
 ANN: KAB Kumamoto Asahi Hoso
 NNN: KKT Kumamoto Kenmin TV
 FNN: TKU TV Kumamoto

Okinawa
 FNN: Okinawa Television
 ANN: Ryukyu Asahi Broadcasting
 JNN: RBC

Televisyen digital 

Jepun sudah berpuluh tahun lamanya merintis teknologi HDTV melalui pelaksanaan sistem analog MUSE/Hi-Vision). Sistem lama ini tidak serasi dengan mana-mana piawaian digital baru. Pada 1 Disember 2003, bermulanya penyiaran HDTV terestrial melalui piawaian ISDB-T dimulakan di kawasan metropolitan Tokyo, Osaka, dan Nagoya. Dilaporkan bahawa 27 juta alat penerima HDTV telah dijual di Jepun sehingga Oktober 2007.

Kerajaan Jepun sedang mengkaji pelaksanaan mempertingkatkan piawaian seperti yang dicadangkan oleh penyelidik Brazil (SBTVD). Ciri-ciri baru ini mungkin tidak akan diterima di Jepun kerana masalah ketidakserasian, tetapi juga dipertimbangkan kegunaan masa hadapan di negara lain, termasuk Brazil.

Siaran TV terestrial analog di Jepun tamat pada 24 Julai 2011, menurut undang-undang penyiaran semasa. Walaupun begitu, para pengguna masih lambat beralih ke DTV, gara-gara harga penerima ISDB yang mahal, apatah lagi dirumitkan dengan isu-isu berkenaan sistem B-CAS dan pengurusan hak digital yang ketat mengenai perakaman siaran di rumah.

Televisyen satelit 

Dua sistem satelit moden yang digunakan untuk penyiaran TV Jepun ialah BSAT dan JCSAT; khidmat penyiaran satelit digital WOWOW menggunakan satelit-satelit BSAT, sementara sistem penyiaran digital SKY PerfecTV! pula menggunakan satelit-satelit JCSAT.

Saluran satelit 
 NHK-BS1 - (SDTV)
 NHK-BS2 - (SDTV)
 NHK BS Hi-Vision - (HDTV)
 BS Nittele - (HDTV) dikendali oleh Nippon Television
 BS Asahi - (HDTV) dikendali oleh TV Asahi
 BS-TBS - (HDTV) dikendali oleh TBS Television
 BS Japan - (HDTV) dikendali oleh TV Tokyo
 BS Fuji - (HDTV) dikendali oleh Fuji Television
 WOWOW Pay TV - (HDTV)
 Star Channel HV - (HDTV)
 BS 11 - (HDTV)
 World Hi-vision Channel - (HDTV)

Rancangan
Walaupun stesen-stesen TV berbeza rancangan TV, namun ada juga persamaan. Awal pagi dikuasai rancangan berita sekitar 9 pagi, disusuli oleh rancangan tengah hari, terdiri daripada ulang tayang drama dan rancangan informasi yang ditujukan kepada suri rumah yang baru mengemas rumah. Sekitar jam 4 hingga 6 petang, bersiarannya anime dan rancangan TV untuk kanak-kanak. Pada 7 petang berita disiarkan lagi, diikuti rancangan waktu perdana untuk tontonan seisi keluarga. Pada jam 9 malam, siaran beralih pula kepada drama dan rancangan untuk golongan dewasa. Sesetengah stesen menyiarkan berita pada jam 10 malam. Berita sukan disiarkan sekitar tengah malam untuk tontonan golongan pekerja. Selepas itu, disiarkan pula rancangan khusus untuk golongan cukup umur sahaja serta anime yang tidak menjangkakan ramai penonton seandainya disiarkan awal.

Ada kalanya, siri TV di Jepun dibahagi kepada , iaitu tempoh tiga bulan yang diisi 13 episod, serupa dengan istilah musim dalam penerbitan TV negara lain.

Rujukan